«iframe title="YouTube video player" width="440" height="349" src="http://www.youtube.com/embed/x_zgLsaZxg0"
בין מצעד הענק ברחובות העיר והחגיגות הספונטניות אל תוך הלילה, נכחו מספר משחקני ברצלונה גם בהופעה של שאקירה אמש (ראשון) במטרה לא להפסיק את אופוריית הזכיה הטריה בליגת האלופות. במהלך ההופעה, עשרות אלפי מעריצים נלהבים של הזמרת הפופולארית באצטדיון הלאומי במונז'ואיק (הר היהודים) לפתע ראו את שאקירה מברכת את אלופת אירופה הטריה על הזכיה המרגשת, ואף מתחילה להזמין חלק מהשחקנים אל הבמה.
ראשון, כמובן, היה ז'ראר פיקה, חברה של זמרת הפופ זה מספר חודשים. לאחר מכן הוזמנו לבמה גם צ'אבי, דויד וייה, דני אלבס, סרחיו בוסקטס ובויאן, וקיבלו שיעור בענטוזים מהדיווה העולמית, שיודעת דבר או שניים על נענוע האגן. כמו על הדשא, כך גם על הבמה של האצטדיון הלאומי הציגו שחקני ברצלונה אחווה רבה, שמחה רבה, ותנועה לא רעה בכלל ללא כדור. צפו בקטע שלמעלה, והיווכחו בעצמכם.